Tørring 5. maj 2025

Kære kommende elev på Tørring Gymnasium

Vi sender hermed også en personlig hilsen for at fortælle dig, at vi glæder os til at byde dig velkommen på skolen.

Da der går noget tid før du hører fra os igen med information om optagelse og praktik i forbindelse med skolestart, vil vi her bede dig og dine forældre om at sætte kryds i kalenderen **lørdag d. 14. juni kl. 10 – ca. 11.30.**

Her holder vi et velkomstmøde for at fortælle om din start på gymnasiet.
(Informationerne vi giver på mødet, vil også blive sendt til jer i de breve, vi sender ud i slutningen af juni måned).

Til mødet har I derudover mulighed for at stille spørgsmål og ikke mindst se skolen før d. 12. august, hvor du har første skoledag.

Af hensyn til forplejning vil vi bede om en tilmelding via dette link:

[Tilmelding til arrangement](https://forms.gle/kY9orHqs9Lyt37pJ7)



Vi håber I har lyst til at komme og ser frem til at hilse på jer.

Hvis du eller dine forældre har spørgsmål, så tøv ikke med at kontakte os.

Med venlig hilsen



Tanja Huus Gulmann

Rektor